
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 262 

“ — 29 Μαρτίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση μεταβίβασης άδειας ίδρυσης και λειτουργίας 
Ανώτερης Σχολής Δραματικής Τέχνης (Τμήμα Υπο¬ 
κριτικής). 

Κήρυξη ως ιστορικού διατηρητέου μνημείου του Ιερού 
ναού των Ταξιαρχών στο κεντρικό οικισμό της Ύ¬ 


δρας, επαρχίας Ύδρας νομού Αττικής. 2 

Κήρυξη Ι.Ν. Αγ. Χριστόφορου Λυγαριάς Τρικάλων ως 
ιστορικού διατηρητέου μνημείου. 3 


Κήρυξη Ι.Ν. Αγ. Νικολάου Αύρας Καλαμπάκας Ν. Τρι¬ 
κάλων ως ιστορικού διατηρητέου μνημείου. 4 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία «Δημοτική Α¬ 
ναπτυξιακή Επιχείρηση Ψυχικού» του Δήμου Ψυχι¬ 
κού. 5 

Κατάρτιση και ψήφιση Οργανισμού Εσωτερικής Υπρε- 
σίας του Δημοτικού Οργανισμού «ΚΥΜΑΤΑ ΤΩΝ 
ΤΡΙΩΝ ΘΑΛΑΣΣΩΝ» Διεθνές Κέντρο Λογοτεχνών 

και Μεταφραστών της Ρόδου». 6 

Πιστοποίηση λειτουργικής ετοιμότητας του Κεντρικού 
Αποθετηρίου Αξιών για την εφαρμογή των διατάξε¬ 
ων που αφορούν το Σύστημα Άϋλων Τίτλων. 7 

Τροποποίησις και συμπλήρωσις του Κανονισμού Λει¬ 
τουργίας «ΚΕΝΤΡΟΥ ΕΚΚΛΗΣΙΑΣΤΙΚΗΣ ΔΙΑΚΟ¬ 
ΝΙΑΣ ΟΙΝΟΦΥΤΩΝ». 8 

Σύστασις Εκκλησιαστικού Ιδρύαμτος ΕΚΚΛΗΣΙΑΣΤΙ¬ 
ΚΟΝ ΠΑΠΑΒΑΣΙΛΕΙΟΝ ΙΔΡΥΜΑ, ΣΤΕΓΗ ΑΓΑΠΗΣ 
«ΟΙ ΑΓΙΟΙ ΑΝΑΡΓΥΡΟΙ». 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Γ2/485/8.2.1999 απόφαση 
του Υπουργού Εθνικής Παιδείας και Θρησκευμά¬ 
των. 

Διόρθωση σφάλματος στην Γ2/438/2.2.1999 απόφαση 
του Υπουργού Εθνικής Παιδείας και Θρησκευμά¬ 
των...1' 

Διόρθωση σφάλματος στην απόφαση τροποποίησης 
της ΔΥ1α/26294/97/30.1.1998 περί συγκρότησης 
Συμβουλίου Κρίσης Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
της Περιφέρειας Ηπείρου. 12 


ΑΠΟΦΑΣΕΙΣ 

Αριθ.9416 (1) 

Έγκριση μεταβίβασης άδειας ίδρυσης και λειτουργίας Α¬ 
νώτερης Σχολής Δραματικής Τέχνης (Τμήμα Υποκριτι¬ 
κής). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π .Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κλπ.» 
(ΦΕΚ 127/Α/13.5.81). 

3. Το άρθρο 15του Ν. 1 348/1983 «Διάλυση του Ν.Π.Δ.Δ. 
με την επωνυμία «Άρμα Θέσπιδος» και άλλες διατάξεις» 
(ΦΕΚ 47/Α/14.4.1983). 

4. Το Π.Δ. 370/83 (ΦΕΚ 130/Α/83) «Κανονισμός Οργά¬ 
νωσης και λειτουργίας Ανώτερων Σχολών Δραματικής Τέ¬ 
χνης (Τμήμα Υποκριτικής). 

5. Την αριθμ. ΥΠΠΟ/ΓΝΟΣ/49095/30.10.1991 (ΦΕΚ 
987/Β/91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή Υ¬ 
πουργού» στο Γενικό Γραμματέα και τους Προϊσταμέ¬ 
νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

6. Το άρθρο 3 παρ. 7α του Ν. 2557/97 (ΦΕΚ 271/Α/97) 
«θεσμοί, μέτρα και δράσεις Πολιτισπκής Ανάπτυξης». 

7. Την αριθμ. 15582/6.6.1996 (ΦΕΚ 487/Β/25.6.96) από¬ 
φαση με την οποία χορηγήθηκε άδεια ίδρυσης και λει¬ 
τουργίας Ανώτερης Σχολής Δραματικής Τέχνης στην «Α¬ 
στική εταιρεία θεάτρου Π.Ε.» - «Σύγχρονο θέατρο Αθή¬ 
νας» στο κτίριο επί της οδού Ευμολπιδών 39 - Αθήνα. 

8. Αίτηση του Γ. Κιμούλη του Ιωάννου «εκπροσώπου» 
της ανωτέρω σχολής, για τη μεταβίβαση στο όνομά του 
της άδειας ίδρυσης και λειτουργίας της Σχολής. 

9. Τη σχετική γνωμοδότηση της Επιτροπής του άρθρου 
25 του Ν. 1158 (ΦΕΚ 127/Α/81), για τα ουσιασπκά και τυ¬ 
πικά προσόντα του Γ. Κιμούλη ως καθηγητού για τη διδα¬ 
σκαλία ενός από τα κύρια μαθήματα του προγράμματος 
σπουδών Ανωτέρων Σχολών Δραματικής Τέχνης (συνε¬ 
δρίαση της 9.4.1996), αποφασίζουμε: 

1. Εγκρίνουμε τη μεταβίβαση της άδειας ίδρυσης και 
λειτουργίας της Ανώτερης Σχολής» Δραματικής Τέχνης 
της «Αστικής εταιρείας θεάτρου Π.Ε. - «Σύγχρονο Θέατρο 
Αθήνας» στον Γεώργιο Κιμούλη. 

2. Επωνυμία της Σχολής ορίζεται εις το εξής η «Ανώτε¬ 
ρη Σχολή Δραματικής Τέχνης (Τμήμα Υποκριτικής) Γεωρ- 
γίου Κιμούλη». 

3. Η έδρα της Σχολής παραμένει η ίδια (Ευμολπιδών 39 
-Αθήνα). 

4. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

5. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 8 Μαρτίου 1999 
Με εντολή Υπουργού 

Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Β1/Φ27/ΚΗΡ/61137/2243 π.ε. (2) 
Κήρυξη ως ιστορικού διατηρητέου μνημείου του ιερού 
ναού των Ταξιαρχών στο κεντρικό οικισμό της Ύδρας, 
νομού Αττικής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.1992) για μεταβίβαση 
αρμοδιοτήτων Υπουργού και δικαιώματος υπογραφής 
«Με εντολή Υπουργού» στους Γ. Γραμματέα, Ειδ. Γραμ- 
ματέα, Προϊσταμένους Δ/νσεων, Τμημάτων και Γ ραφείων 
του ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Στερεός Ελλάδος, όπως διατυπώθηκε στην αριθμ. 
9/24.11.98 Συνεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον 
Ιερό Ναό των Ταξιαρχών, που βρίσκεται στον κεντρικό οι¬ 
κισμό της Ύδρας, επαρχίας Ύδρας, νομού Αττικής. 

Πρόκειται για ναό που ανήκει στον τύπο του μονοχώρου 
καμαροσκέπαστου με δίρριχτη στέγη, βρίσκεται σε υπε- 
ρυψώμενο βραχώδες σημείο του οικισμού της Ύδρας και 
περιβάλλεται από ελεύθερο χώρο. 

Χρονολογείται περί τα 1828, αφιερωμένος αρχικώς 
στον Άγιο Δημήτρι.ο. Αποτελεί λιτό, χαρακτηριστικό δείγ¬ 
μα Μεταβυζαντινής ναοδομίας με ιδιαίτερο μορφολογικό 
γνώρισμα το τρίλοβο καμπαναριό που είναι ενσωματομέ- 
νο στο νοτιοδυτικό άκρο του. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Ιανουάριου 1999 
Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΟ/ΑΡΧ/Β1 /Φ32/61915/2260 π.ε. (3) 

Κήρυξη I. Ν. Αγ. Χριστοφόρου Λυγαριάς Τρικάλων ως ι¬ 
στορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 


28.11.91 και ΦΕΚ 17/Β/16.1.1992) για μεταβίβαση αρμο¬ 
διοτήτων Υπουργού και δικαιώματος υπογραφής «Με ε¬ 
ντολή Υπουργού» στους Γ. Γραμματέα, Ειδ. Γραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Θεσσαλίας, όπως διατυπώθηκε στην αριθμ. 
86/8.12.98 Συνεδρία του, αποφασίζουμε: 

Χαρακτηρίζουμε τον I. Ν. Αγ. Χριστοφόρου της Κοινό¬ 
τητας Λυγαριάς Τρικάλων ιστορικό διατηρητέο μνημείο, 
με περιβάλλοντα χώρο 150 μ. γύρω από αυτόν. Πρόκειται 
για μονόχωρο ναό, ο οποίος στο εσωτερικό του είναι κα- 
τάγραφος με τοιχογραφίες του 1761. Το τέμπλο του χρο¬ 
νολογείται στο α' μισό του 18ου αι. 

Ο ναός παρουσιάζει ενδιαφέρον από εικονογραφικής 
απόψεως και αποτελεί σημαντικό σημείο αναφοράς για 
την Κοινότητα. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ¬ 
νήσεως. 

Αθήνα, 26 Φεβρουάριου 1999 

Με εντολή Υπουργού 
I. «ΑΚΟΥΡΗΣ 

-♦- 

Αριθ. ΥΠΠΟ/ΑΡΧ/Β1/Φ32/61916/2261 π.ε. (4) 

Κήρυξη I. Ν. Αγ. Νικολάου Αύρας Καλαμπάκας ως ιστο¬ 
ρικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β/16.1.1992) για μεταβίβαση αρ¬ 
μοδιοτήτων Υπουργού και δικαιώματος υπογραφής «Με 
εντολή Υπουργού» στους Γ. Γ ραμματέα, Ειδ. Γ ραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Θεσσαλίας, όπως διατυπώθηκε στην αριθμ. 
86/8.12.98 Συνεδρία του, αποφασίζουμε: 

Χαρακτηρίζουμε τον Ι.Ν. Αγ. Νικολάου στον οικισμό 
«Βερεντζί» της Κοινότητας Αύρας Καλαμπάκας Νομού 
Τρικάλων, ιστορικό διατηρητέο μνημείο. 

Πρόκειται για μονόχωρο ναό, ο οποίος στο εσωτερικό 
του είναι κατάγραφος με τοιχογραφίες των αρχών του 
18ου αι. 

Ο ναός αποτελεί ένα από τα πλέον χαρακτηριστικά σω- 
ζόμενα μνημεία του τέλους του 17ου - των αρχών του 
18ου αι. και σημαντικό σημείο αναφοράς για την περιοχή 
των Αντιχασίων. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ¬ 
νήσεως. 

Αθήνα 26 Φεβροαρίου 1999 

Με εντολή Υπουργού 
Ο Προϊστάμενος 
I. «ΑΚΟΥΡΗΣ 

Αριθ. 3726 (5) 

Τροποποίηση της συστατικής πράξης της αμιγούς δημο¬ 
τικής επιχείρησης Ψυχικού του Δήμου Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την αριθμ. 18516/24.5.96 απόφαση της Περιφερεια¬ 
κής Διοίκησης Αθηνών που αφορά τη σύσταση στο Δήμο 
Ψυχικού αμιγούς δημοτικής επιχείρησης με την επωνυμία 
«Δημοτική Αναπτυξιακή Επιχείρηση Ψυχικού» και δημοσι¬ 
εύτηκε στο ΦΕΚ 409/27.5.1996 τ.Β'. 

2) Τις διατάξεις των άρθρων 277 έως 284 του Π.Δ/τος 
410/95 (ΦΕΚ Α' 231). 

3) Την αριθμ. 25027/84 απόφαση του Υπουργού Εσωτε¬ 
ρικών που δημοσιεύτηκε στο ΦΕΚ 244/19.4.84 τ.Β'. 

4) Τις παρ. 22,23 και 24 του άρθρου 11 του Ν. 2503/97 
(ΦΕΚ 107/30.5.97 τ.Α'). 

5) Την αριθμ. 24/99 απόφαση του Δημοτικού Συμβουλί¬ 
ου του Δήμου Ψυχικού για τροποποίηση της συστατικής 
πράξης της αμιγούς δημοτικής επιχείρησης με την επω¬ 
νυμία «Δημοτική Αναπτυξιακή Επιχείρηση Ψυχικού»,απο¬ 
φασίζουμε: 

Τροποποιούμε το άρθρο 5 της αριθμ. 18516/24.5.1996 α¬ 
πόφασης της Περιφερειακής Διοίκησης Αθηνών ως ε ξής: 

5. Διοίκηση 

Η επιχείρηση διοικείται από επταμελές (7) Διοικητικό 
Συμβούλιο το οποίο ορίζεται μαζί με αναπληρωτές από το 
Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποιτου Δήμου Ψυχικού έκτων οποίωντο 
ένα (1) προέρχεται από την μειοψηφία ένας (1) εκπρόσω¬ 
πος είτε του Συλλόγου Γονέων & Κηδεμόνων είτε του Συλ¬ 
λόγου Περιβαλ/γικής Προστασίας Ψυχικού τρεις (3) δη¬ 
μότες ή κάτοικοι που έχουν πείρα ή γνώσεις σχετικές με 
το αντικείμενο της επιχειρήσεως και ένας (1) εκπρόσω¬ 
πος των εργαζομένων στην επιχείρηση αν αυτή απασχο¬ 
λεί περισσότερους από είκοσι εργαζομένους με αντίστοι¬ 
χη μείωση ενός (1) μέλους των δημοτών κατοίκων. 

Κατά τα λοιπά ισχύει ως έχει η 18516/24.5.1996 απόφα¬ 
ση της. 

Κάλυψη δαπάνης: Από την απόφαση μας αυτή δεν προ- 
καλείται δαπάνη σε βάρος του προϋπολογισμού του Δή¬ 
μου Ψυχικού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Φεβρουάριου 1999 

Με εντ. Γ ενικού Γ ραμματέα 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-Φ- 

Αριθ. 1637 (6) 

Κατάρτιση και ψήφιση Οργανισμού Εσωτερικής Υπηρε¬ 
σίας του Δημοτικού Οργανισμού «ΚΥΜΑΤΑ ΤΩΝ 
ΤΡΙΩΝ ΘΑΛΑΣΣΩΝ» Διεθνές Κέντρο Λογοτεχνών και 
Μεταφραστών της Ρόδου». 

Ο ΔΙΕΥΘΥΝΤΗΣ ΤΟΠ. ΑΥΤΟΔ/ΣΗΣ & Δ/ΣΗΣ 
ΝΟΜΟΥ ΔΩΔΕΚΑΝΗΣΟΥ 

Έχοντας υπόψη: 

1) Τις διατάξεις του άρθρου 12, 241 και 242 του Ν. 
1188/1981, όπως ισχύουν σήμερα. 


2) Τις διατάξεις των Προεδρικών Διαταγμάτων 37 
Α/1987 και 22/1990. 

3) Τις διατάξεις των άρθρων 19,20,34,35,36 και 38 του 
Ν. 2190/1994. 

4) Τις διατάξεις των άρθρων 7, 9, 11 και 12 του Ν. 
2503/1997. 

5) Τις διατάξεις του άρθρου 1 του Ν. 2647/1998 και Ν. 
2081/98. 

6) Το αριθ. 27/1998 πρακτικό του Υπηρεσιακού Συμ¬ 
βουλίου Δημοτικών και Κοινοτικών Υπαλλήλων. 

7) Την αριθμ. 37/1998 απόφαση του Διοικητικού Συμ¬ 
βουλίου, αποφασίζουμε: 

Εγκρίνουμε την κατάρτιση και ψήφιση του Οργανισμού 
Εσωτερικής Υπηρεσίας του Δημοτικού Οργανισμού «ΚΥ¬ 
ΜΑΤΑ ΤΩΝ ΤΡΙΩΝ ΘΑΛΑΣΣΩΝ» Διεθνές Κέντρο Λογοτε¬ 
χνών και Μεταφραστών της Ρόδου, ως εξής: 

Άρθρο 1 

Το οργανωτικό σχήμα της Υπηρεσίας του Διεθνούς Λο¬ 
γοτεχνικού κέντρου τριών θαλασσών απαρτίζεται από μία 
υπηρεσιακή μονάδα σε επίπεδο τμήματος με δύο (2) γρα¬ 
φεία. 

Άρθρο 2 

Η συγκρότηση της υπηρεσιακής του μονάδας σε επίπε 
δο του τμήματος έχει ως εξής: 

Τμήμα Διοίκησης: 

α) Γ ραφείο Γ ραμματείας - Λογιστηρίου 

β) Γ ραφείο γενικών καθηκόντων 

Άρθρο 3 

Διάρθρωση - Διαβάθμιση θέσεων προσωπικού: 

Οι θέσεις του προσωπικού διαμορφώνονται σε κλάδους 
και βαθμούς ως εξής: 

Διοικητικό προσωπικό: 

Κλάδου ΠΕΙ Διοικητικού 

Μία θέση με βαθμό Δ-Α 

Προσόντα: Πτυχίο ή δίπλωμα νομικής ή πολιτικών ή οι¬ 
κονομικών επιστημών ή σχολής δημόσιας διοίκησης ή κοι- 
νωνιολογίας ή διοίκησης επιχειρήσεων ανωτάτου Πανεπι¬ 
στημιακού ιδρύματος της ημεδαπής ή αλλοδαπής (με νό¬ 
μιμη αναγνώριση του πτυχίου ή διπλώματος στην 
Ελλάδα) και άριστη γνώση δύο τουλάχιστον ξένων γλωσ¬ 
σών πλέον των Ελληνικών από τις οποίες μία η Αγγλική και 
η δεύτερη Γαλλική, η Ιταλική ή Σουηδική. 

Κλάδου ΤΕ17 Διοικητικού - Λογιστικού: 

Μία θέση με βαθμό Δ-Α 

Πρόσοντα: Πτυχίο ή δίπλωμα Διοίκησης Επιχειρήσεων 
ή Λογιστικής ΤΕΙ ή ισοτίμου σχολής ή ημεδαπής ή αλλο¬ 
δαπής με μόνιμη αναγνώριση του πτυχίου ή διπλώματος 
στην Ελλάδα και άριστη γνώση πλέον της Ελληνικής, της 
Αγγλικής γλώσσας. 

Κλάδου ΔΕΙ Διοικητικού: 

Μία Θέση με βαθμό Δ-Α 

Προσόντα: Απόφοιτος Λυκείου ή εξεταξίου Γυμνασίου 

Τεχνικό προσωπικό: 

Κλάδου ΥΕ1 Κλητήρων, Θυρωρών, Φυλάκων, Γενικών 
καθηκόντων. 

Μία θέση με βαθμό Ε-Β 

Κλάδου ΥΕ16 καθαριστριών 

Μία θέση με βαθμό Ε-Β 

Προσόντα: Απολυτήριος τίτλος υποχρεωτικής εκπαί¬ 
δευσης. 

Άρθρο 4 

- Προϊστάμενος του τμήματος ορίζεται ο υπάλληλος α¬ 
πό την κατηγορία ΠΕΙ - Διοικητικού. 

- Η επιλογή του προϊσταμένου γίνεται όπως ορίζει ο νό¬ 
μος και η τοποθέτηση του προσωπικού με απόφαση Προ¬ 
έδρου. 

- Τα του διορισμού προσόντων πειθαρχικής δικαιοδο¬ 
σίας δικαιωμάτων και υποχρεώσεων του προσωπικού, κα¬ 
θορίζονται από την ισχύουσα νομοθεσία των ΟΤΑ. 

Κενά ή προβλήματα που παρουσιάζονται από την ε¬ 
φαρμογή του οργανισμού αυτού αντιμετωπίζονται με α¬ 
ποφάσεις Δ.Σ. 

- Οι υπάλληλοι είναι υποχρεωμένοι εκτός από τα καθή¬ 
κοντα που αναφέρονται στον παρόντα κανονισμό να ε- 
κτελούν και όσα η διοίκηση και οι υπηρεσιακοί προϊστά¬ 
μενοι του Οργανισμού τους αναθέτουν μέσα και έξω από 
τα γραφεία. 

Άρθρο 5 

Οι αρμοδιότητες και το αντικείμενο εργασίας του προϊ¬ 
σταμένου του τμήματος και των γραφείων που αναφέρο- 
νται στο άρθρο 2 είναι οι κατωτέρω. 

Α) Προϊστάμενος Τμήματος και Προϊστάμενος Γραφεί¬ 
ων 

Ο Προϊστάμενος προΐσταται, εποπτεύει και ελέγχει τη 
λειτουργία των γραφείων του νομικού προσώπου. Ασκεί 
τα από τον νόμο ή από εξουσιοδότηση καθήκοντα που του 
ανατίθενται από τον Πρόεδρο ή το Δ.Σ., παρέχει οδηγίες 
για ζητήματα υπηρεσιακής φύσεως. Εισηγείται στον Πρό¬ 
εδρο του Δ.Σ. την λήψη κάθε μέτρου που κρίνεται απα¬ 
ραίτητο για την καλή και ομαλή λειτουργία της υπηρε¬ 
σίας. Παραλαμβάνει, αποσφραγίζει και την διαβιβάζει διά 
του πρωτοκόλλου στο Γραφείο Γραμματείας - Λογιστηρί¬ 
ου. 

Μονογράφει τα έγγραφα του νομικού προσώπου, τα 
χρηματικά εντάλματα, τις μισθοδοτικές καταστάσεις, ό¬ 
πως και κάθε γραπτή ενέργεια του οργανισμού πριν τα υ¬ 
πογράψει ο Πρόεδρος του Δ.Σ. Παρακολουθεί την νομο¬ 
θεσία και νομολογία που ενδιαφέρει το νομικό πρόσωπο 
και ενημερώνει σχετικά την υπηρεσία. Τηρείτο εμπιστευ- 
τικό πρωτόκολλο εφ’ όσον τούτο δεν τηρείται από τον 
Πρόεδρο. Ελέγχει το βιβλίο περιουσίας και διαχείρησης 
υλικού και όλα τα βιβλία του νομικού προσώπου. 

Συντάσσει σε συνεργασία με τον Πρόεδρο την ημερή¬ 
σια διάταξη συνεδριάσεων του Δ.Σ. Ενημερώνει γραπτά 
και προφορικά το Δ.Σ. για τις μελέτες, τα έργα, τις υπη¬ 
ρεσίες και γενικά για την λειτουργία του Οργανισμού. Ε¬ 
φαρμόζει το πειθαρχικό δίκαιο, παρακολουθεί την λει¬ 
τουργία των γραφείων ενημερώνοντας το Δ.Σ. για τις υ- 
ποχρεώεις και τα καθήκοντα του προσωπικού όπως 
ορίζονται από τις διατάξεις που διέπουν τους ΟΤΑ και δεν 
περιλαμβάνονται στον παρόντα Ο.Ε.Υ. 

Επικυρώνει κάθε έγγραφο του Οργανισμού. 

Προϊστάμενοι γραφείων: 

Συνεργαζόμενοι με τον Προϊστάμενο κατευθύνουν τα 
γραφεία τους, εισηγούνται στον προϊστάμενο θέματα της 
αρμοδιότητός τους και ασκούν τις αρμοδιότητες που 
τους δίδονται από το Νόμο ή από εξουσιοδότηση. 

Β) Τμήμα Διοίκησης: 

Γ ραφείο Γ ραμματείας - Λογιστηρίου: 

α) Το γραφείο αυτό φροντίζει για την εφαρμογή όλων 
των Νόμων που αφορούν τους τακτικούς υπαλλήλους, το 


τυχόν με σχέση εργασίας ιδωτικού δικαίου προσωπικό και 
τους ειδικούς συνεργάτες και ασκεί: 

1) Τις αρμοδιότητες που απορρέουν από τον Κώδικα κα¬ 
ταστάσεων Δημοτικών και Κοινοτικών Υπαλλήλων. 

2) Τηρεί τα μητρώα, ατομικούς φακέλλους και ευρετή¬ 
ρια του πάσης φύσεως εργασιακής σχέσης προσωπικού. 

3) Συντάσσει κατά νόμο τους πίνακες αρχαιότητας των 
υπαλλήλων. 

4) Παρακολουθεί και συντάσσει τις σχετικές αποφάσεις 
για τις μεταβολές του τακτικού και με σχέση εργασίας ι¬ 
διωτικού δικαίου προσωπικού (πρόσληψη - τοποθέτηση - 
διαγραφή - προσμέτρηση υπηρεσίας - ασθένειες - άδειες 
- αποζημιώσεις) ενημερώνοντας σχετικά το γραφείο Λο¬ 
γιστικού και τηρεί αρχείο αποφάσεων Προέδρου. 

5) Ασχολείται με την μελέτη και εφαρμογή των Νόμων 
των Συλλογικών Συμβάσεων που αφορούν μισθοδοσίες 
προσωπικού και δίδει κάθε αναγκαία πληροφορία. 

6) Φροντίζει για την συγκέντρωση όλων των απαιτούμε- 
νων στοιχείων και ενεργεί τα απαραίτητα για την απονομή 
συντάξεων στους τακτικούς και εκτάκτους υπαλλήλων 
του Οργανισμού. 

7) Σε συνεργασία με τον Προϊστάμενο συμβάλλει στον 
καταρτισμό της ημερήσιας διάταξης των συνεδριάσεων 
του Δ.Σ. και η κοινοποίησή της γίνεται σύμφωνα με τις ι- 
σχύουσες διατάξεις. 

8) Τηρεί τα πρακτικά των συνεδριάσεων του Δ.Σ. και τα 
καταχωρεί στο επίσημο βιβλίο πρακτικών τηρώντας σχε¬ 
τικό ευρετήριο. 

9) α) Μεριμνά για την υποβολή και έγκριση των λαμβα- 
νομένων αποφάσεων από το Δημοτικό Συμβούλιο και τον 
Περιφερειακό Διευθυντή όπως ο νόμος απαιτεί και η απο¬ 
στολή για την υλοποίησή τους στις αρμόδιες υπηρεσίες. 

β) Παραλαμβάνει τα έγγραφα και βάσει του χαρακτηρι¬ 
σμού αυτών από τον Προϊστάμενο, τα καταχωρίζει στο 
πρωτόκολλο και τα οικεία ευρε τήρια, τα συσχετίζει τα κα¬ 
ταχωρίζει στα βιβλία διανομής και τα παραδίδει αρμο- 
δίως. Επικαλείται την διεκπεραίωση των εξερχομένων εγ¬ 
γράφων τα οποία καταχωρίζει στο πρωτόκολλο και στα οι¬ 
κεία ευρετήρια και φροντίζει για την αρχειοθέτηση και 
φύλαξη των σχεδίων αυτών. Μεριμνά κατόπιν εντολής 
της Προϊσταμένης Διεύθυνσης, για την έκδοση διαφόρων 
εγγράφων. Μεριμνά για την δακτυλογράφηση, φωτοτύ- 
πηση, την πολυγράφηση εγγράφων, καθώς και για την υ¬ 
ποβολή τους προς τα κείμενα των σχεδίων ή πρωτοτύ¬ 
πων, βάσει των οποίων αυτά καταρτίζονται. 

γ) Τηρείτο λογιστικά και διαχειριστικά βιβλία και τα λοι¬ 
πά βοηθητικά βιβλία που καθορίζουν οι διατάξεις για την 
οικονομική διοίκηση και το λογιστικό των Δήμων και Κοι¬ 
νοτήτων. Παρακολουθεί τις πιστώσεις του προϋπολογι¬ 
σμού εξόδων και έγκαιρα εισηγείται γαι την ενίσχυση των 
πιστώσεων, που είναι σε ανεπάρκεια και γενικά διατυπώ¬ 
νει προβλέψεις για τα αποτελέσματα της εκτέλεσής τους. 
Τηρεί ιδιαίτερο φάκελλο για κάθε κεφάλαιο του προϋπο¬ 
λογισμού εξόδων που περιλαμβάνει και τις σχετικές δια¬ 
τάξεις (νόμους, διατάγματα, αποφάσεις κλπ.). Τηρεί αρ¬ 
χείο προϋπολογισμού και απολογισμού του Δήμου, με ό¬ 
λες τις συναφείς αποφάσεις, εγκρίσεις κλπ. και αρχείο 
του δημοτικού χρέους κατά δάνειο. Συγκεντρώνει στατι¬ 
στικές πληροφορίες χρήσιμες για τις προβλέψεις του 
προϋπολογισμού, αναφορικά με τα οικονομικά θέματα. 
Σύμφωνα με τις ισχύουσες διατάξεις καταρτίζει και υπο- 

βάλλει στον Πρόεδρο και το Ελεγκτικό Συνέδριο, τους μη¬ 
νιαίους και ετήσιους λογαριασμούς της διαχείρησης των 
εσόδων και εξόδων. Τηρεί βιβλίο πιστωτών. 

Διεκπεραιώνει την εργασία την αλληλογραφία που σχε¬ 
τίζεται με την απόδοση λογαριασμού από τον Πρόεδρο 
στο Διοικητικό Συμβούλιο και παρακολουθεί τη λήξη των 
ενταλμάτων προπληρωμής με απόδοση λογαριασμού α¬ 
πό τους υπολόγους. 

Εφαρμόζει τις διατάξεις για την οικονομική διοίκηση και 
το λογιστικό των Δήμων και Κοινοτήτων στο μέρος που α¬ 
φορούν το Γραφείο (υποχρεωτικά βιβλία κ.λ.π.). 

Τηρεί τις διαδικασίες προμηθειών και έργων σύμφωνα 
με τις κείμενες διατάξεις. 

Εκδίδει τα χρηματικά εντάλματα πληρωμής μέσα στα ό¬ 
ρια των πιστώσεων του Προϋπολογισμού τα οποία, μετά 
την υπογραφή τους από τον Προϊστάμενο του Τμήματος 
και τον Πρόεδρο αποστέλλονται με ειδικό βιβλίο παραλα¬ 
βής στον Ταμία για την πληρωμή των δικαιούχων. 

Επιμελείται της εκκαθάρισης και εντολής πληρωμής κά¬ 
θε δαπάνης προς διαπίστωση του νομίμου και κανονικού 
ή όχι αυτής. 

Ενεργεί την αναγνώριση των πιστωτών με την προσυ- 
πογρφή των πράξεων εκκαθάρισης και αναγνώρισης, που 
συντάσσονται με βάση τους οικείους λογαριασμούς ή κα¬ 
ταστάσεις και με βάση αυτές εκδίδει τα οικεία χρηματικά 
εντάλματα τα ονόματα των δικαιούχων μέσα στις πιστώ¬ 
σεις του προϋπολογισμού. Καταχωρεί αυτά στα οικεία βι¬ 
βλία και στη συνέχεια μετά την υπογραφή από τους αρ¬ 
μόδιους τα στέλνει στον Ταμία. 

Τηρεί τον λογαριασμό των παθητικών υπολοίπων. 

Φροντίζει για τη συγκέντρωση των δικαιολογητικών που 
απαιτούνται για τη στήριξη κάθε δαπάνης και την εκκαθά¬ 
ρισή τους σύμφωνα με τις ισχύουσες διατάξεις. 

Καταρτίζει τον προϋπολογισμό εσόδων και εξόδων και 
τις εκθέσεις σ’ αυτόν. 

Παρακολουθεί γενικά την πορεία της εκτέλεσης του 
προϋπολογισμού εσόδων και εξόδων, εισηγείται την ανα¬ 
μόρφωση αυτού με την εγγραφή νέων εσόδων και εξόδων 
και χορήγηση συμπληρωματικών και εκτάκτων πιστώσεων. 

Εκτελεί κάθε εργασία που αφορά σε θέματα προϋπο- 
λογσιμού και τις προβλέψεις στην έκβαση αυτού, σύμφω¬ 
να προς τα αποτελέσματα από την πορεία της εκτέλεσης 
αυτού. 

Συγκεντρώνει, ελέγχει και καταχωρεί στα οικεία λογι¬ 
στικά βιβλία και αποτελέσματα της εκτέλεσης του προϋ¬ 
πολογισμού εσόδων και εξόδων και δοσοληψίας γενικά 
της κίνησης χρέους και της περιουσίας του. 

Καταρτίζει τον ειδικό προϋπολογισμό του χρέους και 
των σχετικών υποχρεώσεων και αποστέλλει τις σχετικές 
καταστάσεις πληρωμής στο Δημοτικό Ταμείο. 

Καταρτίζει τον απολογισμό εσόδων και εξόδων και τον 
ισολογισμό και τις εκθέσεις γι’ αυτούς. 

Τηρεί ειδικό αρχείο προϋπολογισμού του χρέους και 
των σχετικών υποχρεώσεων και αποστέλλει τις σχετικές 
καταστάσεις πληρωμής στο Δημοτικό και εξόδων Ταμείο. 

Καταρτίζει τον απολογισμό εσόδων ως και τον ισολογι¬ 
σμό και τις εκθέσεις γι’ αυτούς. 

Τηρεί ειδικό αρχείο προϋπολογισμού και απολογισμού 
του με όλες τις σχετικές αποφάσεις, εγκρίσεις κ.λ.π. ως 
και αυτών του χρέους κ.λ.π. και συγκεντρώνει στατιστικές 
πληροφορίες χρήσιμες για τις προβλέψεις προϋπολογι¬ 
σμού που αναφέρονται στα οικονομικά ζητήματα. 


β) Γραφείο Γ ενικών καθηκόντων: 

Στην αρμοδιότητα του Γ ραφείου αυτού ανήκει: 

Α) Η εκτέλεση κάθε εργασίας που προσδιορίζει στη φύ¬ 
ση της εργασίας κλητήρα, θυρωρού, φύλακα, γενικών κα¬ 
θηκόντων, όπως η μεταφορά αλληλογραφίας, ο έλεγχος 
εισόδου - εξόδου, η φύλαξη της κινητής και ακίνητης πε¬ 
ριουσίας κ.λ,π. 

Β) Η εκτέλεση κάθε εργασίας που προσδιορίζει στη φύ¬ 
ση της εργασίας της καθαριότητας, όπως ο καθαρισμός 
των χωρών εργασίας, ο καθαρισμός και η ξενοδοχειακή 
φροντίδα των χωρών και δωματίων φιλοξενίας κ.λ.π. 

Άρθρο 6 

Ο οργανισμός αυτός ισχύει από την ημερομηνία δημο¬ 
σίευσής του στην Εφημερίδα της Κυβερνήσεως. 

Από τις διατάξεις της απόφασης προκαλείται δαπάνη 
εις βάρος του προϋπολογισμού οικονομικού έτους 1998 
του «Διεθνούς κέντρου Λογοτεχνών & Μεταφραστών της 
Ρόδου» σύμφωνα με την προβλεπόμενη από τις κείμενες 
διατάξεις μισθοδοσιατου αναφερόμενου προσώπου, η ο¬ 
ποία δεν μπορεί να προβλεφθεί και θα αναγραφεί στο 
σχετικό ΚΑΕ όταν θα παραστεί ανάγκη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 25 Φεβρουάριου 1999 

Με εντολή Γ εν. Γ ραμμ. Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 

-♦- 

Αριθ. Ε.Κ9550 (7) 

Πιστοποίηση λειτουργικής ετοιμότητας του Κεντρικού Α- 
ποθετηρίου Αξιών για την εφαρμογή των διατάξεων 
που αφορούν το Σύστημα Άϋλων Τίτλων. 

Η ΕΠΙΤΡΟΠΗ ΚΕΦΑΛΑΙΑΓΟΡΑ 
(Συνεδρίαση 152/2.3.1999, θέμα 7) 

Αφού έλαβε υπόψη: 

1. Τις διατάξεις του άρθρου 61 του Ν. 2396/1996 «επεν¬ 
δυτικές υπηρεσίες στον τομέα των κινητών αξιών, επάρ¬ 
κεια ιδίων κεφαλαίων των επιχειρήσεων παροχής επενδυ¬ 
τικών υπηρεσιών καιτων πιοπωτικών ιδρυμάτων και άυλες 
μετοχές» όπως τροποποιήθηκε με τις παρ. 4 και 5 του άρ¬ 
θρου 107 του Ν. 2533/1997 «χρηματική αγορά παραγω¬ 
γών και άλλες διατάξεις». 

2. Το υπ’ αριθμ. 8602/1.3.1999 έγγραφο της Α.Ε. «Κε¬ 
ντρικό Αποθετήριο Αξιών» ως και το απόσπασμα πρακτι¬ 
κών της από 26.2.1999 συνεδριάσεως του Δ.Σ.του Κ.Α.Α. 
και τα συνημμένα σχετικά έγγραφα. 

3. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, αποφασίζει ομόφωνα: 

Πιστοποιείται η λειτουργική ετοιμότητα της Α.Ε. «Κε¬ 
ντρικό Αποθετήριο Αξιών» για την έναρξη ισχύος των δια¬ 
τάξεων του Ν. 2396/1996 αναφορικά με το Σύστημα Άϋ¬ 
λων Τίτλων. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

Αριθ. 531 (8) 

Τροποποίησις και συμπλήρωσις του Κανονισμού Λει¬ 
τουργίας «ΚΕΝΤΡΟΥ ΕΚΚΛΗΣΙΑΣΤΙΚΗΣ ΔΙΑΚΟΝΙΑΣ 
ΟΙΝΟΦΥΤΩΝ». 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 

Έχοντες υπόψη: 

1) Τις διατάξεις του άρθρου 29 και 67 του Ν. 590/77 «Πε¬ 
ρί του Καταστατικού Χάρτου της Εκκλησίας της Ελλά¬ 
δος». 

2) Τας διατάξεις του άρθρου 20 του υπ’ αριθμ. 1/1969 
Κανονισμού (Φ.Ε.Κ. 185/1970). 

3) Τας διατάξεις του Κανονισμού Διοικήσεως, διαχειρί- 
σεως και λειτουργίας του Εκκλησιαστικού Ιδρύματος 
«Κέντρον Εκκλησιαστικής Διακονίας Οινοφύτων», της Ιε¬ 
ρός Μητροπόλεως Θηβών και Λεβαδείας (Φ.Ε.Κ. 
146/Β/4.3.97). 

4) Την υπ’ αριθμ. 37/1.3.99 πρότασιν ημών προς την Ιε¬ 
ρόν Σύνοδον, αποφασίζομεν: 

1) Αι παράγραφοι α' και γ' του άρθρου 4 του Κανονισμού 
λειτουργίας του «ΚΕΝΤΡΟΥ ΕΚΚΛΗΣΙΑΣΤΙΚΗΣ ΔΙΑΚΟ¬ 
ΝΙΑΣ ΟΙΝΟΦΥΤΩΝ» (Φ.Ε.Κ. 146/Τ.Β/4.3.1997), της Ιεράς 
Μητροπόλεως Θηβών και Λεβαδείας, αντικαθίστανται ως 
ακολούθως: 

«Άρθρον 4 

α. Το Ίδρυμα διοικείται υπό επταμελούς Διοικητικού 
Συμβουλίου αποτελούμενονεκτου εκάστοτε Μητροπολί¬ 
του Θηβών και Λεβαδείας, ως Προέδρου, αναπληρουμέ- 
νου νομίμως, και εξ μελών μετά των αναπληρωτών των. 
Δύο εκ των μελών μετά των αναπληρωτών των προτείνο- 
νται υπό του Δημοτικού Συμβουλίου Οινοφύτων και τέσ¬ 
σερα υπό του Μητροπολίτου Θηβών και Λεβαδείας, ομοί¬ 
ως μετά των αναπληρωτών των. Ο διορισμός αυτών γίνε¬ 
ται υπό του Μ ητροπολιτικού Συμβουλίου. 

γ. Το Διοικητικόν Συμβούλιον συνεδριάζει τη προσκλή- 
σει του Σεβασμιωτάτου Μητροπολίτου και ευρίσκεται εν 
απαρτία παρόντων τεσσάρων τουλάχιστον μελών». 

2) Εκ της τροποποιήσεως ταύτης προκαλείται δαπάνη 
σε βάρος του προϋπολογισμού του Νομικού Προσώπου 
της Ιεράς Μητροπόλεως Θηβών και Λεβαδείας, το ύψος 
της οποίας δεν δύναται να προσδιορισθή. 

3) Η παρούσα Απόφασις να δημοσιευθεί εις την Εφημε¬ 
ρίδα της Κυβερνήσεως και το περιοδικόν «ΕΚΚΛΗΣΙΑ». 

ΕνΛεβαδεία, τη 15η Φεβρουάριου 1999 
Ο Μητροπολίτης 

Τ Ο Θήβων και Λεβαδείας ΙΕΡΩΝΥΜΟΣ 

-Φ- 

Ο) 

Πράξη υπ’ αριθ. 19 

Σύσταση Εκκλησιαστικού Ιδρύματος ΕΚΚΛΗΣΙΑΣΤΙΚΟΝ 
ΠΑΠΑΒΑΣΙΛΕΙΟΝ ΙΔΡΥΜΑ, ΣΤΕΓΗ ΑΓΑΠΗΣ «ΟΙ ΑΓΙΟΙ 
ΑΝΑΡΓΥΡΟΙ». 

Ο ΜΗΤΡΟΠΟΛΙΤΗΣ 
ΥΔΡΑΣ ΣΠΕΤΣΩΝ ΚΑΙ ΑΙΓΙΝΗΣ 

Έχοντες υπ’ όψει: 

1 .Τάς εκ των Ιερών Κανόνων και των Νόμων του Κρά¬ 
τους απορρεούσας υποχρεώσεις ημών προς τον λαόν 
της καθ’ ημάς Ιεράς Μητροπόλεως. 

2.Τας διατάξεις των άρθρων: 1 παραγρ. 4,29 παραγρ. 2 
και 67 του Νόμου 590/77 «Περί Καταστατικού Χάρτου της 


Εκκλησίας της Ελλάδος» εν συνδυασμώ προς το άρθρο 
20 του υπ αριθμ. 1/ 1969 κανονισμού ( Φ.Ε.Κ.185 τ.Α) 
11.9.1970). 

3. Την από 28 Απριλίου 1982 Διαθήκην του Αποστόλου 
Παπαβασιλείου του Αγγέλου, κηρυχθείσης κυρίας δια 
της υπ’ αριθμ.883/1.3.91 αποφάσεως του Μονομελούς 
Πρωτοδικείου Αθηνών. 

4. Την υπ’ αριθμ.121/27.2.1992 Πράξιντου Μητροπολι- 
τικού Συμβουλίου Ύδρας, Σπετσών και Αιγίνης περί απο¬ 
δοχής της κληρονομιάς. 

5. Την υπ’ αριθμ. 11744/ 9-4-1992 Συμβολαιογραφικήν 
δήλωσιν αποδοχής Κληρονομιάς. 

6. Την ανάγκην περιθάλψεως και προστασίας των συ¬ 
νανθρώπων ημών της τρίτης ηλικίας, των εχόντων ανά¬ 
γκην και ζητούντων τήν προστασίαν της Εκκλησίας. 

7. Την υπ’ αριθμ. 845/456/12.10.98 πρότασιν ημών προς 
την Ιεράν Σύνοδον. 

8. Την από 13-1-1999 εγκριτικήν απόφασιν της Διαρ¬ 
κούς Ιεράς Συνόδου, αποφασίζομεν: 

Την σύστασιν Εκκλησιαστικού Ιδρύματος υπό τον τίτ¬ 
λον «Εκκλησιαστικόν Παπαβασίλειον Ίδρυμα, Στέγη αγά¬ 
πης, Οι άγιοι Ανάργυροι» εις το οποίον θά ευρίσκουν κα¬ 
ταφυγήν, σίτισιν και στοργήν δωρεάν άπορα ηλικιωμένα 
άτομα εκ της περιοχής Ερμιονίδος. Το ίδρυμα τούτο διοι- 
κείται βάσει ειδικού Κανονισμού . Η παρούσα Πράξις θα 
δημοσιευθή εις τήν Εφημερίδα της Κυβερνήσεως και το 
Περιοδικόν «ΕΚΚΛΗΣΙΑ». 

Εν Επισκοπείω Ύδρας τη 29η Ιανουάριου 1999 
Ο Μητροπολίτης 

Τ Ο Ύδρας, Σπετσών και Αιγίνης ΙΕΡΟΘΕΟΣ 


ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ 
ΠΑΠΑΒΑΣΙΛΕΙΟΥ ΙΔΡΥΜΑΤΟΣ ΣΤΕΓΗ ΑΓΑΠΗΣ 
«ΟΙ ΑΓΙΟΙ ΑΝΑΡΓΥΡΟΙ» ΕΡΜΙΟΝΗΣ 

Άρθρον 1 

Το Ίδρυμα λειτουργεί υπό τήν εποπτείαν και εξάρτησιν 
της Ιεράς Μητροπόλεως Ύδρας, Σπετσών και Αιγίνης εν 
τη πόλει της Ερμιόνης και εις ιδιόκτητον αυτού κτίριον ως 
αυτοτελές Εκκλησιαστικόν Νομικόν Πρόσωπον Ιδιωτικού 
Δικαίου. 

Άρθρον 2 

Το Ίδρυμα διοικείται υπό πενταμελούς Διοικητικού Συμ¬ 
βουλίου (Δ.Σ) υπό την εποπτείαν του Μητροπολίτου Ύ¬ 
δρας, Σπετσών και Αιγίνης, όσης και διορίζει ως Πρόε¬ 
δρον τον πλέον προσοντούχον Κληρικόν εκ της Ερμιόνης 
ή της περιοχής Ερμιονίδος και έτερα τέσσερα μέλη, ήτοι 
ένα Κληρικόν Εφημέριον της πόλεως Ερμιόνης και 3 μέλη 
εξ ευσεβών λαϊκών. Απαρτία επιτυγχάνεται παρόντων 
τριών τουλάχιστον μελών, εκ των οποίων ο εις θα είναι ο 
Πρόεδρος. Οσάκις παρίσταται ο Μητροπολίτης προε¬ 
δρεύει του Δ.Σ. ως επόπτης του Ιδρύματος. Κατά την 
πρώτην συνεδρίαν το Δ.Σ. ορίζει τον Αντιπρόεδρον, τον 
Γραμματέα και τον Ταμίαν αυτού. 

Άρθρον 3 

Το Διοικητικόν Συμβούλιον εχει τήν ευθύνην της καλής 
λειτουργίας του Ιδρύματος εποπτεύει επί του προσωπι- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3625 


κού και διορίζει αυτό ,ελέγχει τήν διαχείρισιν και εγκρίνει 
τον Προϋπολογισμόν και Απολογισμόν αυτού. 

Άρθρον 4 

Το Ίδρυμα εκπροσωπείται ενώπιον πόσης Διοικητικής, 
Δικαστικής ή άλλης Αρχής υπό του Προέδρου όστις υπο¬ 
γράφει τα πάσης φύσεως έγγραφα και συμβάσεις ή υφ’ ε¬ 
νός των μελών του Δ.Σ. νομίμως εξουσιοδοτουμένου. 

Άρθρον 5 

Η λειτουργία του Ιδρύματος στηρίζεται εις την εθελο¬ 
ντικήν προσφοράν και εργασίαν φιλανθρώπων δυναμέ- 
νων να λειτουργούν και ως « Σύλλογος φίλων του Ιδρύμα¬ 
τος» υπό την εποπτείαν και τας οδηγίας του Δ.Σ. 

Άρθρον 6 

Το Δ.Σ. του Ιδρύματος συντάσσει εσωτερικόν Κανονι¬ 
σμόνλειτουργίας τούτου, εγκρινομένου υπό του Σεβ. Μη¬ 
τροπολίτου. 

Άρθρον 7 

Σκοπός του Ιδρύματος είναι η παροχή καθημερινής σι- 
τίσεως, ιατροφαρμακευτικής και πάσης ετέρας περιθάλ- 
ψεως και προστασίας εις ηλικιωμένα άτομα, αποδεδειγ¬ 
μένους άπορα, η αποστολή φαγητού κατ οίκον, εις τα μη 
δυνάμενα εξ αυτών να προσέρχωνται εις το Ίδρυμα, κα¬ 
θώς επίσης και η προσφορά πνευματικής τροφής, αγά¬ 
πης, συμπαραστάσεως και ψυχαγωγίας, δια της λειτουρ¬ 
γίας εν τω Ιδρύματι σχετικού εντευκτηρίου και βιβλιοθή¬ 
κης. 

Άρθρον 8 

Το Ίδρυμα τηρεί τα κάτωθι βιβλία: 

Βιβλίον Πρακτικών Δ.Σ. 

Βιβλίον Πρωτοκόλλου 

Βιβλίον Ταμείου 

Διπλότυπα εισπράξεων και εντάλματα πληρωμών 

Βιβλίον παραλαβής τροφίμων και αποθήκης 

Βιβλίον ακινήτων και κινητών περιουσιακών στοιχείων 

Άρθρον 9 

Πόροι του Ιδρύματος είναι: 

Δωρεαί,κληροδοσίαι, κληρονομίαι και λοιπαί πάσης φύ¬ 
σεως προσφοραί. 

Κρατικοί επιχορηγήσεις. 

Προσφοραί των φιλανθρωπικών Συλλόγων της Ερμιό- 
νης και της όλης Ερμιονίδος. 

Επιχορηγήσεις Γ.Φ.Τ. I. Μητροπόλεως , I. Ναών και I. 
Μονών. 

Άρθρον 10 

Το Ίδρυμα έχει ιδίαν σφραγίδα φέρουσαν εις το μέσον 
την εικόνα των αγίων Αναργύρων και κύκλωθεντας λέξεις 
«ΙΕΡΑ ΜΗΤΡΟΠΟΆΙΣ ΥΔΡΑΣ ΣΠΕΤΣΩΝ ΚΑΙ ΑΙΓΙΝΗΣ ΠΑ- 
ΠΑΒΑΣΙΛΕΙΟΝ ΙΔΡΥΜΑ» «ΣΤΕΓΗ ΑΓΑΠΗΣ ΟΙ ΑΓΙΟΙ Α¬ 
ΝΑΡΓΥΡΟΙ ΕΡΜΙΟΝΗΣ». 

Άρθρον11 

Εν περιπτώσει διαλύσεως του Ιδρύματος η κινητή και α¬ 


κίνητος περιουσία αυτού περιέχεται εις την Ιεράν Μητρό- 
πολιν Ύδρας, Σπετσών και Αιγίνης. 

Άρθρον12 

Δια παν θέμα μη προβλεπόμενον υπό του παρόντος Κα¬ 
νονισμού περί της Διοικήσεως και Διαχειρίσεως του Ιδρύ¬ 
ματος, αποφασίζει ο Σεβασμιώτατος Μητροπολίτης Ύ¬ 
δρας, Σπετσών και Αιγίνης εν συνεργασία μετά του Δ.Σ. 

Άρθρον 13 

Κατ’ έτος και με την φροντίδα της Ιεράς Μητροπόλεως 
θα τελήται ιερόν μνημόσυνον υπέρ των ψυχών Αποστό¬ 
λου και Αικατερίνης και των γονέων Αγγέλου και Μαρίας. 

Αρθρον 14 

Από τας διατάξεις του Κανονισμού αυτού προκαλείται 
δαπάνη εις βάρος του Προϋπολογισμού της Ιεράς Μη¬ 
τροπόλεως Ύδρας, Σπετσών και Αιγίνης το ύψος της ο¬ 
ποίας δεν δύναται να προσδιορισθή. 

Ο παρών Κανονισμός να δημοσιευθή εις την Εφημερίδα 
της Κυβερνήσεως και το περιοδικόν «ΕΚΚΛΗΣΙΑ». 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην Γ2/485/8.2.1999 απόφαση του Υπουργού Εθνικής 
Παιδείας και Θρησκευμάτων που δημοσιεύθηκε στο ΦΕΚ 
155/24.2.99 τ.Β' επιφέρεται η πιο κάτω διόρθωση: 

Στο άρθρο 2 και στον 9ο στίχο, το εσφαλμένο «(Α1984)» 
διορθώνεται στο ορθό: «(Α-184)». 

(Από το Εθνικό Τυπογραφείο) 

-Φ- 

( 11 ) 

Στην Γ2/438/2.2.1999 απόφαση του Υπουργού Εθνικής 
Παιδείας και Θρησκευμάτων που δημοσίευθηκε στο ΦΕΚ 
115/17.2.1999τ.Β' επιφέρεται η πιο κάτω διόρθωση 

Στην τελευταία σελίδα, προστίθεται η παραλειφθείσα η¬ 
μερομηνία: «Αθήνα, 2 Φεβροαυρίου 1999». 

(Από το Εθνικό Τυπογραφείο) 

-Φ- 

( 12 ) 

Στην απόφαση τροποποίησης της ΔΥ1α/26294/97/ 
30.1.1998 περί συγκρότησης Συμβουλίου Κρίσης Επιλο¬ 
γής Ιατρικού και Οδοντιατρικού Προσωπικού Νοσηλευτι¬ 
κών Ιδρυμάτων της Περιφέρειας Ηπειρο που δημοσιεύ¬ 
θηκε στο ΦΕΚ 156 Β'της 24.2.99 και αφορά τις Ειδικότη¬ 
τες Ακτινοδιαγνωστικής, Ακτινοθεραπευτικής, Ογκολο¬ 
γίας... Μ.Ε.Θ. και Οδοντιατρικής και στην σελίδα 2367, 
στήλη 1η, περιεχόμενο 8 επιφέρεται η πιο κάτω διόρθω¬ 
ση: 

Από το λανθασμένο αριθμό πρωτοκόλλου: «Αριθ. 
Δ1α/2171/98» στο ορθό: «Αριθ. Δ1α/21171/98» και στον 
6ο στίχο εκ των κάτω, από το λανθασμένο: «§4. Την 
ΔΥ1 α/25294/30.1.98. .» στο ορθό: «§4. Την ΔΥΙα/26294/ 
97/30.1.98...». 

(Από το Εθνικό Τυπογραφείο) 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδε <ϊ 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Απ( ^ 8 σε χ( 5 ες και ά νω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· . 3.500 » . 

15.000 » . 750 » . 

70.000 » . 3.500 » . 

30.000 >· . 1.500 » . 

15.000 » . 750 » . 

5.000 » . 250 » . 

10.000 » . 500 »- . 

3.000 ·> . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



ϋ 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' ] 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 













